|  |  |
| --- | --- |
| Številka: 007 - 476/2015 | |
| Ljubljana, 25.3.2016 | |
| EVA 2015-2550-0183 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA**: **Uredba o določitvi zunanje meje priobalnega zemljišča ob predoru potoka Dupeljščica v naselju Struževo v Mestni občini Kranj – predlog za obravnavo** | | | |
| **1. Predlog sklepov vlade:** | | | |
| Na podlagi šestega odstavka 14. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15) je Vlada Republike Slovenije na … seji dne …. sprejela naslednji  SKLEP:  Vlada Republike Slovenije izdaja Uredbo o določitvi zunanje meje priobalnega zemljišča ob predoru potoka Dupeljščica v naselju Struževo v Mestni občini Kranj ter jo objavi v Uradnem listu Republike Slovenije.  Mag. Darko Krašovec  GENERALNI SEKRETAR  Prejmejo:   * ministrstva, * vladne službe.   Priloga:   * predlog uredbe | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| * Irena Majcen, ministrica, Ministrstvo za okolje in prostor, * Leon Behin, generalni direktor Direktorata za vode in investicije, * Mateja Tavčar, namestnica generalnega direktorja Direktorata za vode in investicije, * mag. Luka Štravs, vodja Sektorja za upravljanje z vodami. * mag. Lara Flis, višja svetovalka, Sektor za upravljanje z vodami. | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
|  | | | |
| **4. Predstavniki vlade, ki bodo sodelovali pri delu državnega zbora:** | | | |
|  | | | |
| **5. Kratek povzetek gradiva:** | | | |
| V skladu z določbami 14. člena Zakona o vodah je v primerih iz tega člena in pod določenimi pogoji dopustna določitev drugačne meje priobalnih zemljišč, ki zoži priobalno zemljišče. Zunanja meja priobalnega zemljišča ob predoru potoka Dupeljščica v naselju Struževo v Mestni občini Kranj poteka po zemljišču s parcelno številko 27/3, k.o. Struževo, in sega v povprečju nič metrov od vodnega zemljišča Dupeljščice s parcelno številko 27/5, k.o. Struževo. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | DA |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Ocena finančnih posledic, ki niso načrtovane v sprejetem proračunu** | | | | | | | | | | |
|  | | Tekoče leto (t) | | t + 1 | | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | 0 | | 0 | | 0 | | | | 0 |
| Predvideno povečanje (+) ali zmanjšanje (**–**) prihodkov občinskih proračunov | | 0 | | 0 | | 0 | | | | 0 |
| Predvideno povečanje (+) ali zmanjšanje (**–**) odhodkov državnega proračuna | |  | |  | |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  | |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  | |  | | | |  |
| **II. Finančne posledice za državni proračun** | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| **SKUPAJ** | | | | |  | | | |  | |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 | |
|  |  | |  | |  | | | |  | |
|  |  | |  | |  | | | |  | |
| **SKUPAJ** | | | | |  | | | |  | |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | |
| Novi prihodki | | | Znesek za tekoče leto (t) | | | | Znesek za t + 1 | | | |
| Sklad za vode | | |  | | | |  | | | |
|  | | |  | | | |  | | | |
|  | | |  | | | |  | | | |
| **SKUPAJ** | | |  | | | |  | | | |
| **OBRAZLOŽITEV:**   1. Ocena finančnih posledic, ki niso načrtovane v sprejetem proračunu 2. Finančne posledice za državni proračun   II. a Pravice porabe za izvedbo predlaganih rešitev  II. b Manjkajoče pravice porabe  II. c Načrtovana nadomestitev zmanjšanih prihodkov in povečanih odhodkov proračuna:  Ni finančnih posledic v državnem proračunu. | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  Kratka obrazložitev | | | | | | | | | | |
| **8. Predstavitev sodelovanja javnosti:** | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | DA | | |
| Datum objave:  14. 1. 2016  V razpravo so bili vključeni:   * predstavniki zainteresirane javnosti, * predstavniki strokovne javnosti, * Mestna občina Kranj.   Na gradivo ni bilo pripomb.  Gradivo je lektorirano. | | | | | | | | | | |
| **9. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | DA | | |
| **10. Gradivo je uvrščeno v delovni program vlade:** | | | | | | | | NE | | |
| Irena Majcen  ministrica | | | | | | | | | | |
|  | | | | | | | | | | |
|  | | | | | | | | | | |

**PRILOGA:**

OSNUTEK

EVA (2015-2550-0183)

Na podlagi šestega odstavka 14. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14 in 56/15) izdaja Vlada Republike Slovenije

**U R E D B O**

**o določitvi zunanje meje priobalnega zemljišča ob predoru potoka Dupeljščica v naselju Struževo v Mestni občini Kranj**

1. člen

Ta uredba določa drugačno zunanjo mejo priobalnega zemljišča ob predoru potoka Dupeljščica v naselju Struževo v Mestni občini Kranj, ki zožuje priobalno zemljišče.

2. člen

(1) Zunanja meja priobalnega zemljišča ob predoru potoka Dupeljščica v naselju Struževo v Mestni občini Kranj poteka po zemljišču s parcelno številko 27/3, k.o. Struževo.

(2) Zunanja meja priobalnega zemljišča iz prejšnjega odstavka je določena s točkami državnega koordinatnega sistema iz priloge 1, ki je sestavni del te uredbe.

3. člen

Podatek o širini in zunanji meji priobalnega zemljišča iz prejšnjega člena se vnese kot podatek v vodni kataster oziroma v evidenco pravnih režimov v skladu s predpisi, ki urejajo evidentiranje nepremičnin, oziroma v skladu s predpisi, ki urejajo vode.

4. člen

Ta uredba začne veljati naslednji dan po objavi v Uradnem listu Republike Slovenije.

Št. 007- 476/2015

Ljubljana, dne

EVA 2015-2550-0183

Vlada Republike Slovenije

dr. Miroslav Cerar l.r.

predsednik

**Priloga 1:**

Koordinate točk zunanje meje priobalnega zemljišča ob predoru potoka Dupeljščica v naselju Struževo v Mestni občini Kranj

|  |  |  |  |  |  |
| --- | --- | --- | --- | --- | --- |
|  | **Koordinate točk predlagane meje priobalnega zemljišča** | | | |  |
| Točka | GK\_Y | GK\_X | Št. parc.: | Ime k.o.: | L/D breg |
| T1 | 449205,56 | 123181,32 | 27/3 | 2098 STRUŽEVO | levi breg |
| T2 | 449200,70 | 123179,94 | 27/3 | 2098 STRUŽEVO | levi breg |
| T3 | 449206,18 | 123167,87 | 27/3 | 2098 STRUŽEVO | levi breg |
| T4 | 449208,51 | 123155,08 | 27/3 | 2098 STRUŽEVO | levi breg |
| T5 | 449206,00 | 123141,82 | 27/3 | 2098 STRUŽEVO | levi breg |
| T6 | 449195,41 | 123122,11 | 27/3 | 2098 STRUŽEVO | levi breg |
| T7 | 449200,17 | 123120,41 | 27/3 | 2098 STRUŽEVO | levi breg |

**OBRAZLOŽITEV**

I. UVOD

1. Pravna podlaga

Vlada Republike Slovenije izdaja to uredbo na podlagi šestega odstavka 14. člena Zakona o vodah (Uradni list RS, št. 67/02, 110/02 – ZGO-1, 2/04 – ZZdrl-A , 41/04 – ZVO-1, 57/08, 57/12, 100/13, 40/14 in 56/15; v nadaljnjem besedilu ZV-1).

2. Rok za izdajo predpisa, ki ga je določil zakon.

Posebnega roka za izdajo predpisa ZV-1 ne določa, ampak se predpis pripravi na predlog nosilcev prostorskega načrtovanja skladno s 14. členom zakona.

3. Splošna obrazložitev v zvezi s predlogom predpisa, če je potrebna.

Predlog predpisa je pripravljen na podlagi vloge Mestne občine Kranj, ki je nosilec prostorskega načrtovanja skladno s 14. členom ZV-1.

4. Predstavitev presoje posledic na posamezna območja, če te niso mogle biti celovito predstavljene v predlogu predpisa.

Podatek o širini in zunanji meji priobalnega zemljišča iz prejšnjega člena vpliva na postopke evidentiranja nepremičnih ter izdajo gradbenih dovoljenj.

5. Izjava o skladnosti predloga predpisa s pravnimi akti Evropske unije in korelacijska tabela, če gre za prenos direktive.

Ne gre za prenos direktive ali drugih pravnih aktov Evropske unije.

II. VSEBINSKA OBRAZLOŽITEV PREDLAGANIH REŠITEV

Rabo in druge posege v vode, vodna in priobalna zemljišča je treba programirati, načrtovati in uporabljati tako, da se ne poslabšuje stanja voda, da se omogoča varstvo pred škodljivim delovanjem voda, ohranjanje naravnih procesov ter naravnega ravnovesja vodnih in obvodnih ekosistemov.

Mestna občina Kranj je 20. 5. 2015 vložila vlogo za zoženje priobalnega zemljišča za parcelo št. 27/3, k.o. Struževo.

ZV-1 v 14. členu dovoljuje vladi, da sprejme predpis za zoženje priobalnega območja če:

1. gre za poseg na obstoječem stavbnem zemljišču znotraj obstoječega naselja,
2. se s tem ne povečuje poplavne ali erozijske nevarnosti ali ogroženosti,
3. se s tem ne poslabšuje stanje voda,
4. je omogočeno izvajanje javnih služb,
5. ne omejuje obstoječe posebne rabe voda in
6. to ni v nasprotju s cilji upravljanja z vodami.

Na podlagi strokovnega mnenja Inštituta za vode Republike Slovenije, št. PZ – 2 – 2/2015 z dne 27. 11. 2015 in na podlagi mnenja Agencije Republike Slovenije za okolje z dne 25. 11. 2015 območje ustreza vsem šestim pogojem za zoženje priobalnega zemljišča, ki jih predpisuje 14. člen ZV-1.

Ad 1) Poseg je v enoti urejanja prostora KR S 5, ki ima v veljavnem prostorskem načrtu občine (Občinski prostorski načrt Mestne občine Kranj, 16. 10. 2014; Uradni list RS, št. 74/14) namensko rabo SS (območja stanovanj). Parcela je obstoječe stavbno zemljišče.

Ad 2) V tehničnem poročilu Hidroinženiringa (št. proj. 493/290, april 1981) je navedeni svetli profil predora dimenzioniran na Q = 26,01 m³/s. Profil je zaprt kanal ločne oblike s širino v dnu 3,00 m in višino v osi 2,25 m. Potrebna višina v kanalu za pretok 100-letne vode je pri padcu 1,8 % (padec nivelete predora) 1,60 metra. V statičnem izračunu predora projektanta ARI (oktober 2006) je potrjeno, da je objekt mogoče umestiti nad predor, ker ga premostimo z okvirjem (upoštevane obtežbe: sneg 1,50 kN/m2, veter 0,40 kN/m2, nosilnost terena Smax = 180 kN/m²). Načrt gradbenih konstrukcij je izveden na podlagi pravil druge alineje prvega odstavka 5. člena oziroma 6. člena pravilnika o mehanski odpornosti.

Ad 3) Zaradi spremenjene meje priobalnega zemljišča se ne bo poslabšalo stanje voda glede na sedanje stanje.

Ad 4) Priobalno zemljišče se oži na levem bregu predora Dupeljščice. Dostop za izvajanje javne službe je omogočen skozi vhod v predor. Priobalni pas na desnem bregu predora potoka Dupeljščica ostaja v širini 5 m za potrebe vzdrževanja in morebitnih poznejših posegov na predoru.

Ad 5) Na območju niso podeljene vodne pravice za posebno rabo vode, zato se s tem ne omejuje obstoječa posebna raba vode.

Ad 6) Sprememba meje ne vpliva na cilje upravljanja voda in ni v nasprotju s pogoji izdane uredbe o NUV.

Koordinate lomnih točk meje priobalnega zemljišča, točk križanj parcelnih mej z novo mejo priobalnega zemljišča in parcelne številke so v prilogi.

Zaradi izpolnjevanja vseh pogojev iz 14. člena ZV-1 vlada lahko izda uredbo, s katero določi zoženje priobalnega območja za parcelo št. 27/3, k.o. Struževo v Mestni občini Kranj.